การกระตุ้นตัวเอง การกำจัดสิ่งที่รบกวนสมาธิ การทำให้ตัวเองไม่ฟุ้งซ่าน
เช่น บอกตัวเองว่าหากคุณตั้งใจเรียนในอีก 15 นาที คุณจะได้กิน m&m ที่อยู่ในกระเป๋าของคุณและหากคุณตั้งใจเรียนไปอีก 15 นาที คุณก็จะได้กินเพิ่มอีกหรือแทนที่จะได้กิน m&m คุณจะได้ใช้โทรศัพท์สักพัก คุณยังสามารถบอกตัวเองว่าหากคุณจดโน้ตตลอดคาบ คุณจะได้เล่นวีดีโอเกมใหม่ที่บ้านเป็นเวลา 1 ชั่วโมง การเลือกของรางวัลที่คุณจะชอบหลังจากหมดคาบเรียนเป็นตัวกระตุ้นที่ดีหากคุณไม่สามารถตั้งใจเรียนได้ตลอดคาบหรือหากคาบเรียนยาวนานมาก ทั้งนี้ทั้งนั้น หากเป็นคาบเรียน 3 ชั่วโมง คุณอาจจะเบื่อการกิน m&m หรือดูโทรศัพท์ เช่น ก่อนที่จะเดินไปคาบเรียนฟิสิกส์วันนี้ บอกตัวเองว่าหากคุณตั้งใจเรียนตลอดคาบ คุณจะสามารถซื้อกาแฟแก้วโปรดที่ห้างได้หลังจากเลิกเรียน เช่น คุณอาจจะคิดว่าคาบเรียนวิชาภาษาฝรั่งเศสน่าเบื่อมาก คุณไม่ใช่คนแรกที่รู้สึกแบบนั้น บอกตัวเองว่าหากคุณตั้งใจเรียนในวันนี้ คุณจะได้ดูหนังฝรั่งเศสเรื่องใหม่ (ที่มีคำบรรยาย) ที่คุณอยากดูมานานในเมืองหรือคุณจะได้กินครัวซองหรือเอแคลร์หลังจากเลิกเรียน  หลังจากตั้งใจเรียนในคาบเรียนและได้กินเอแคลร์แล้ว คุณอาจจะรู้สึกดี เห็นไหม? บางทีคาบเรียนภาษาฝรั่งเศสก็ไม่ได้แย่ขนาดนั้น การทำวิธีนี้ช่วยให้คุณส่งผ่านพลังบวกในคาบเรียน หากคุณเดินเข้าห้องเรียนด้วยความคิดที่ว่าคาบเรียนนั้นน่าเบื่อแค่ไหนและการบอกตัวเองว่าการตั้งใจเรียนเป็นเรื่องที่เป็นไปไม่ได้ คุณอาจจะไม่รู้สึกจูงใจให้ตั้งใจเรียน แทนที่จะทำแบบนั้น เดินเข้าห้องเรียนโดยบอกตัวเองว่าคุณจะสำเร็จในการตั้งใจเรียนวิชาเรียนวันนี้ ตั้งกรอบความคิดให้บรรลุเป้าหมาย หากคุณมีเพื่อนในคาบเรียนเดียวกันก็ควรทำให้พวกเขารู้เมื่อคุณสมาธิหลุด พวกเขาสามารถสะกิดไหล่คุณหนึ่งครั้งหรือทำบางอย่างที่แนบเนียนเพื่อช่วยให้คุณจดจ่อกับวิชาเรียน เพื่อนสามารถช่วยให้คุณมีสมาธิจดจ่อกับเป้าหมายในการตั้งใจเรียน คุณไม่ได้เป็นคนสมบูรณ์แบบ อันที่จริงแล้วไม่มีใครสมบูรณ์แบบ บางทีคุณอาจจะสมาธิหลุดในคาบเรียนวันนี้ หยุดตั้งใจเรียนหรือหลับในคาบเรียน มันเกิดขึ้นกับทุกคนเป็นบางครั้ง เพราะฉะนั้น อย่าฝืนตัวเอง เพียงบอกตัวเองว่าพรุ่งนี้จะต้องแตกต่างออกไปและพยายามต่อไปเรื่อยๆ มันยากในการตั้งใจเรียนเมื่อคุณอยากเข้าห้องน้ำ เพราะฉะนั้น เข้าห้องน้ำก่อนที่จะเริ่มเรียน แน่นอนว่าคุณไม่สามารถควบคุมมันได้หากคุณต้องใช้ห้องน้ำแต่การเข้าห้องน้ำก่อนที่จะเริ่มเรียนสามารถช่วยคุณควบคุมปัญหาได้บ้าง  หากคุณจำเป็นต้องเข้าห้องน้ำเป็นการด่วนก็อย่าทรมานตัวเอง ยกมือและขออนุญาตไปเข้าห้องน้ำ เมื่อคุณไปเข้าห้องน้ำก็อย่าลืมล้างหน้าด้วยนำ้เย็น มันสามารถช่วยให้คุณรู้สึกสดชื่นได้ก่อนเดินกลับมาที่โต๊ะเรียนอีกครั้ง มันง่ายที่จะรู้สึกเบื่อเมื่อมีสิ่งอื่นที่คุณอยากทำมากกว่า เช่น การส่งข้อความหาเพื่อนหรือดู Facebook คุณจะไม่รู้สึกอยากดูโทรศัพท์มือถือหรือเบนความสนใจหากคุณปิดโทรศัพท์มือถือและใส่มันไว้ในกระเป๋าหรือใต้โต๊ะ ความหิวเป็นตัวทำลายสมาธิ คุณครูของคุณกำลังพูดถึงสงครามในปีค.ศ. 1812 และคุณมองเห็นพิซซ่าเต้นอยู่หน้าชั้นเรียน หากท้องของคุณเริ่มร้องมันก็ยิ่งแย่เข้าไปใหญ่ หากคุณครูอนุญาตให้นำของกินเข้าห้องเรียน คุณสามารถนำขนมเข้ามาด้วย แต่หากคุณครูไม่อนุญาตให้นำขนมเข้ามาในห้องเรียน คุณก็ควรทานขนมก่อนที่จะเริ่มเรียนเพื่อไม่ให้ความหิวได้งาน   หลีกเลี่ยงการทานมันฝรั่งอบกรอบหรือเปิดถุงที่มีเสียงดัง คุณต้องเกรงใจคนอื่นบ้าง หากเป็นคาบเรียนในตอนเช้า คุณควรทานอาหารเช้าก่อนที่จะเริ่มเรียน หากคุณมีที่นั่งประจำ ทางเลือกนี้ก็อาจจะไม่เหมาะสำหรับคุณ แต่หากคุณสามารถเลือกที่นั่งได้ทุกครั้งที่คุณเข้าเรียนก็ควรลองเลือกที่นั่งแถวหน้าของชั้นเรียน เมื่อคุณอยู่ใกล้คุณครู คุณอาจจะพบว่ามันง่ายขึ้นในการตั้งใจเรียน สิ่งนี้อาจจะไม่ใช่ทางแก้ไขที่น่าสนุกที่สุดแต่มันอาจได้ผลมาก หากคุณมีที่นั่งประจำก็ลองขอคุณครูหลังเลิกเรียนเกี่ยวกับการย้ายที่นั่ง บอกคุณครูตรงๆ ว่าคุณต้องการย้ายที่นั่งเพราะคุณมีปัญหากับการตั้งใจเรียน คุณสามารถละเว้นส่วนที่ว่าคาบเรียนนั้นน่าเบื่อจนคุณไม่สามารถตั้งใจเรียนได้ การขยับหรือบีบลูกบอลอาจจะฟังดูไม่จูงใจในตอนนี้แต่คุณควรลอง มันสามารถช่วยคนหลายคนได้เพราะมันทำให้พวกเขามีบางอย่างทำเมื่อนั่งอยู่ในห้องเรียน คุณยังสามารถบีบมันได้ทุกเวลาหรือทำให้มันเป็นเกม  เช่น คุณสามารถบีบลูกบอลได้ทุกครั้งที่อาจารย์สอนคณิตศาสตร์พูดว่า “สมการ” มันไม่ใช่เกมที่น่าตื่นเต้นที่สุดแต่มันจะทำให้คุณตั้งใจเรียนได้ บางโรงเรียนไม่อนุญาตให้คุณนำของเล่นเข้าไปในห้องเรียน เพราะฉะนั้น คุณต้องตรวจสอบกับนโยบายของโรงเรียนก่อนที่จะใช้มัน ทันทีที่คุณเริ่มสมาธิหลุดคุณต้องทำบางอย่างเล็กน้อย เช่น หยิบปากกาจากกระเป๋า ขยับคอหรือขยับขา แม้แต่การกระทำที่เล็กน้อยเหล่านี้สามารถช่วยให้สมองของคุณจุดประกายอีกครั้งเมื่อคุณรู้สึกว่าสมาธิของคุณเริ่มหลุด ถึงแม้ว่าหัวข้อวิชาเรียนนั้นน่าเบื่อแต่โน้ตของคุณไม่จำเป็นต้องน่าเบื่อไปด้วย ลองจดโน้ตแบบเห็นภาพซึ่งเป็นการวาดรูปและแผนผังแทนที่จะจดเป็นคำพูดหรือคุณสามารถจดโน้ตด้วยน้ำเสียงที่ตลกเหมือนว่าคุณกำลังเล่าเรื่องให้กับเพื่อนรักของคุณฟังแทนที่จะจดเรื่องจริงที่น่าเบื่อ  เช่น คุณครูของคุณกำลังอธิบายเรื่องการค้นพบไฟฟ้าของเบนจามิน แฟรงคลิน โน้ตของคุณอาจจะเขียนว่า “เบนมีความคิดที่ดีในการผูกกุญแจโลหะเข้ากับเชือกผูกว่าว จากนั้นจึงให้ลูกชายของเขาเล่นว่าวท่ามกลางพายุ ลูกของเขาน่าสงสารจริงๆ เขาสามารถยืนอยู่ที่ทางเดินโถงเพื่อที่จะไม่เปียกฝนในขณะที่รอให้ฟ้าผ่า เรื่องก็มีอยู่แค่นี้” การจดโน้ตที่สนุกยังสามารถช่วยให้คุณจดจำเนื้อหาวิชาได้ดีขึ้นอีกด้วย มันอาจเป็นการยากในการตั้งใจเรียนวิชาที่น่าเบื่อแต่พยายามทำให้ตัวเองเข้าร่วมโดยการถามและตอบคำถามหรือเข้าร่วมการอภิปรายกลุ่ม เช่น ท้าทายตัวเองให้ถามอย่างน้อย 3 คำถามหรือสร้างสมมติฐาน 3 อย่างในการเรียน 1 คาบเรียน มันจะช่วยให้คุณตั้งใจเรียนและคุณครูของคุณจะคิดว่าคุณเป็นนักเรียนที่ยอดเยี่ยม
ตั้งเป้าหมายที่เล็กน้อยสำหรับการนี้. เลือกของรางวัลที่คุณจะได้หลังจากหมดคาบเรียน. ปรนเปรอตัวเองด้วยบางอย่างที่เกี่ยวข้องกับคาบเรียน. มีกรอบความคิดที่ถูกต้องก่อนที่จะเดินเข้าห้องเรียน. ขอให้เพื่อนช่วยให้ตั้งใจเรียน. อย่าฝืนตัวเองหากคุณยังมีปัญหาในการพยายามตั้งใจเรียน. เข้าห้องน้ำก่อนเข้าเรียน. ปิดโทรศัพท์มือถือและซ่อนมันไว้ให้ลับตา. พกขนมมาด้วยหรือทานขนมก่อนเข้าเรียน. นั่งแถวหน้าของชั้นเรียน. บีบลูกบอลแก้เครียดหรือเล่นของเล่น. เปลี่ยนแปลงบางอย่างเพื่อจุดสมองให้ติดอีกครั้ง. จดโน้ตที่ดี (และสนุก). มีส่วนร่วมในชั้นเรียน.
https://www.wikihow.com/Pay-Attention-in-a-Dull-Class https://www.wikihow.com/Pay-Attention-in-a-Dull-Class https://www.wikihow.com/Pay-Attention-in-a-Dull-Class
Motivating Yourself Removing Distractions Keeping Yourself Occupied